
Țările bogate se folosesc de tranziția verde ca scuză pentru a-și stimula propriile economii în detrimentul celor în curs de dezvoltare 


Protecționismul de mediu înseamnă că lumea bogată se folosește de politicile 
ecologice pentru a-i ţine pe cei săraci pe loc. 


Țările 
bogate se folosesc de tranziția verde ca scuză pentru a-și stimula propriile economii în 
detrimentul celor în curs de dezvoltare, exploatând normele învechite ale Organizaţiei 
Mondiale a Comerţului. 


„Multe reguli comerciale interzic politici care pot fi folosite de țările în curs de dezvoltare. 
Iar țările dezvoltate au mai mult spaţiu fiscal pentru a subvenţiona în domeniile bune 
pentru mediul înconjurător”, a declarat Rebeca Grynspan, secretar general al Conferinţei 
Naţiunilor Unite pentru Comerţ și Dezvoltare, într-un interviu acordat Financial Times. 


Sistemul comercial internațional mai funcționează pentru țările sărace, blocate pe piețe 
de ritmul rapid al schimbărilor tehnologice și de noile bariere din țările bogate. 


Statele Unite au adoptat legea istorică de reducere a inflaţiei cu 369 de miliarde de dolari 
de subvenţii și scutiri de taxe pentru bunurile produse pe plan intern, cum ar fi vehiculele 
electrice. 


UE a răspuns la fel prin creșterea subvenţiilor și prin politici de stimulare a producţiei de 
cipuri de siliciu, de minerale esenţiale și de tehnologii ecologice. 


Țările în curs de dezvoltare consideră că multe dintre aceste politici sunt protecţioniste. 
Nu au spațiul fiscal pentru a merge pe calea subvenţiilor, așa că trebuie să mărească 
taxele și impozitele. 


Taxa de la Bruxelles pe importurile de oțel, ciment și alte produse cu emisii mari de 
carbon, a fost, de asemenea, inechitabilă, deoarece se baza pe faptul că naţiunile sărace 
plătesc același preț al carbonului ca și cele din UE. 


Green Deal, puternic politizat, nu va duce la decarbonizarea economiei europene, dar 
reglementările dure vor fi plătite mai ales de statele est-europene, văzute codașe pe lista 
ambițiilor ecologice. Banii publici sunt folosiți pentru proiecte lipsite de fezabilitate, mai 
ales în sectorul agriculturii. 


Dar cine va beneficia de acestă tranziție verde? Cel mai probabil "baronii decarbonizării”, 
companii apropiate de guverne, cu un lobby bine înrădăcinat în marea schemă de 
subvenții climatice. 


Cu alte cuvinte, salvatorii planetei au devenit veritabili afaceriști pe spinarea 
contribuabililor. Tot ce ține de tranziția verde implică sume uriașe, adunate în folosul unei 
minorități. Ţările bogate au înțeles că politicile ecologice aduc profit doar dacă sunt 
folosite după bunul plac. 


